సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మెస్సీ ఖాతాలో మరో రికార్డు
ప్రముఖ ఫుట్‌బాల్ ఆటగాడు లియొనార్డ్ మెస్సీ ఖాతాలో మరో ఘనత చేరింది..
TNN | Updated:
Jun 22, 2016, 04:08PM IST
ప్రముఖ ఫుట్‌బాల్ ఆటగాడు లియొనార్డ్ మెస్సీ ఖాతాలో మరో ఘనత చేరింది. కోపా అమెరికా కప్ సెమీఫైనల్లో అమెరికాపై చేసిన గోల్‌తో ఆయన చేసిన గోల్స్ సంఖ్య 55కి చేరింది. మంగళవారం జరిగిన ఈ మ్యాచ్‌లో 4-0 తేడాతో అర్జెంటీనా జట్టు అమెరికాను ఓడించింది. ఇప్పటి వరకూ అర్జెంటీనా తరఫున అత్యధిక గోల్స్ చేసిన ఆటగాడిగా నిలిచిన గాబ్రియేల్ బటిస్టుటా(54 గోల్స్) రికార్డును మెస్సీ బద్దలుకొట్టాడు. అర్జెంటీనా తరఫున 78 మ్యాచ్‌లు ఆడిన బటిస్టుటా 54 గోల్స్ చేశాడు. 28 ఏళ్ల మెస్సీ ప్రస్తుతం కోపా అమెరికా కప్‌లో ఐదు గోల్స్ నమోదు చేశాడు. 23 ఏళ్ల తర్వాత తన జట్టును కోపా అమెరికా చాంపియన్‌గా నిలిపే లక్ష్యంతో ముందుకు సాగుతున్నాడు. గతంలో ఐదుసార్లు ఫుట్‌బాల్ ప్లేయర్ ఆఫ్ ది ఇయర్‌గా మెస్సీ నిలిచాడు. 2014 ప్రపంచకప్‌లో అర్జెంటీనా ఫైనల్ చేరడంలో మెస్సీ ముఖ్యపాత్ర పోషించాడు.